Knut Åm

Knut Åm (født 18. januar 1944 i Årdal i Sogn) er en norsk geolog og industrileder. Han var i flere å sjef for Phillips Petroleum Company Norge.Nils Gundersen, Knut Åm i Store norske leksikon.Svein Askheim, Knut Åm i Allkunne

Åm er oppvokst på Oppdal og i Volda og Ørsta. Han er utdannet siv.ing. fra NTH i Trondheim i 1967 med malmgeologi som oppgavetema og toppkarakter (1.2 og innstilt til Kongen).Knut Åm 60 år i NTB tekst den 2. januar 2004.. Fra 1969 til 1973 var han ansatt som geofysiker ved Norges geologiske undersøkelser i Trondheim, i kombinasjon med undervisning ved NTH.<ref>Anne Kristine Børresen, Naturinteressert industribygger  fra Geo365.</ref>   Fra 1973 til 1979 arbeidet han for Oljedirektoratet i Stavanger, som sjef for ressursavdelingen og sjefsingeniør i avdelingen for sikkerhet. Derpå fulgte tre år for Statoil som selskapets første forskningssjef, før han i 1982 ble ansatt i Phillips Petroleum Company. Han ble første norske sjef på Ekofisk da han i 1984 ble  offshore manager med ansvar for 23 plattformer.Norsk Ekofisksjef i Aftenposten den 29. oktober 1984.  Han underviste samtidig i geofysikk ved Geofysisk Institutt (UiB), fra 1985 til 1990 som professor II i anvendt geofysikk (marin magnetisme).  

Etter en tid som teknisk direktør, var han fra 1987 viseadministrerende direktør i Phillips Petroleum Company og ble i 1989 flyttet til Odessa, Texas for å lede en av selskapets tre hovedregioner for leting og produksjon i Nord-Amerika. I desember 1991 overtok han som første norske sjef for Phillips Petroleum Company i Norge. Han overtok etter Mike McConnel som pensjonerte seg etter 40 år. Han ble også leder for Oljeindustriens Landsforening. I 1994 ble han «Oilman of the year». Fra 1996 til han pensjonerte seg i 1999 var han visepresident ved Phillips Petroleum Companys hovedkvarter i Bartlesville, Oklahoma. Han var fra 1999 til 2007 styremedlem i Statoil. Åm ledet Utvinningsutvalget, det såkalte «Åmutvalget», som i 2010 publiserte Økt utvinning på norsk kontinentalsokkel''.''Økt utvinning på norsk kontinentalsokkel, NOU 2010  Han ble i 2013 æresmedlem i Norges Tekniske Vitenskapsakademi og ble i 2014 utnevnt til ridder av 1. klasse av St. Olavs Orden.St. Olav til Knut Åm  fra Fylkesmannen i Rogaland den 16. september 2014.

 Referanser 

Kategori:Norske sivilingeniører
Kategori:Geofysikere
Kategori:Norske geologer
Kategori:Professorer ved Universitetet i Bergen
Kategori:Alumni fra NTH
Kategori:Nordmenn knyttet til petroleumsvirksomheten
Kategori:Medlemmer av Norges Tekniske Vitenskapsakademi
Kategori:Riddere av 1. klasse av St. Olavs Orden
Kategori:Personer fra Sunndal kommune
Kategori:Personer fra Stavanger kommune